Gustav David von Roth

Gustav David von Roth (27. august/7. september 1784 Kanepi – 28. august/9. september 1876 Tartu) oli Võru raesekretär ning Põlgaste (Pölks), Tilsi (Tilsit), Hurmi (Hurmy) ja Veriora (Paulenhof) mõisnik, ka kihelkonnakohtunik.

Aastail 1802–1804 õppis ta Tartu ülikooli õigusteaduskonnas.

Tema vanemad olid Kanepi koguduse õpetaja Johann Philipp von Roth ja Beata Katharina Seefels, vanem vend Tartu ülikooli õppejõud Georg Philipp August von Roth, abikaasa Charlotte Renate von Glasenapp ning pojad Veriora mõisnik August von Roth ja Tilsi mõisnik Friedrich von Roth.

Liivimaa mõisnikud
Tartu Ülikooli õigusteaduskonna vilistlased
Sündinud 1784
Surnud 1876